Rankijärjestelmä

Rankijärjestelmä tai rankijärjestys oli virkojen hierarkkinen järjestys, jolla selvisi eri alojen virkamiesten keskinäinen arvoasema toisiin virkamiehiin verrattuna. Se oli voimassa useissa maissa, muun muassa Ruotsissa ja Venäjällä. Järjestelmän nimitys tulee ranskan sanasta rang, jolla viitataan virka-arvoon tai yhteiskunnalliseen arvoon.Uusi sivistyssanakirja 1990, ks. rangi; vrt. .
==Rankijärjestelmä Venäjällä==
Venäjän keisarikunnassa rankijärjestelmä () oli käytössä vuosina 1722–1917. Se oli virkamiesten 14-portainen arvoastetaulukko, jossa siviilivirkanimikkeet ja hovin virkanimikkeet rinnastettiin sotaväen upseerinarvoihin. Rankijärjestelmän otti käyttöön Pietari Suuri, ja se oli käytössä lähes kaksi vuosisataa, keisarikunnan hajoamiseen saakka.
===Rankitaulukko===
Luokka	Siviilivirka	Sotilasarvo	Hovivirkamies
I 	
* Kansleri, valtiosihteeri (Канцлер, Штатс-секретарь)
* 1. luokan todellinen salaneuvos (Действительный тайный советник 1-го класса)	
* Kenraalisotamarsalkka (Генерал-фельдмаршал)
* Kenraaliamiraali (Генерал-адмирал)	
II 	
* Todellinen salaneuvos (Действительный тайный советник)	
* Kenraali (Генерал)
* Amiraali (Адмирал)	
* Yli-Kamariherra (Обер-камергер)
* Yli-Hovimarsalkka (Обер-гофмаршал)
* Yli-Hovitallimestari (Обер-шталмейстер)
* Yli-Seremoniamestari (Обер-церемониймейстер)
* Yli-Hovijuomanlaskija (Обер-шенк)
* Yli-Hovieteenleikkaaja (Обер-форшнейдер)
III 	
* Salaneuvos (Тайный советник)	
* Kenraaliluutnantti (Генерал-лейтенант)
* Vara-amiraali (Вице-адмирал)	
* Hovimestari (Гофмейстер)
* Hovimarsalkka (Гофмаршал)
* Hovijahtimestari (Егермейстер)
* Hovitallimestari (Шталмейстер)
IV 	
* Todellinen valtioneuvos (Действительный статский советник)	
* Kenraalimajuri (Генерал-майор)
* Kontra-amiraali (Контр-адмирал)	
* Kamariherra (Камергер)
V 	
* Valtioneuvos (Статский советник)	
* Prikaatinkenraali (Бригадир; —1796)
* Komentajakapteeni (Капитан-командор; —1827)	
* Seremoniamestari (Церемониймейстер)
* Kamarijunkkari (Камер-юнкер)
VI 	
* Kollegineuvos (Коллежский советник)
* Sotaneuvos (Военный советник)	
* Eversti (Полковник)
* 1. luokan kapteeni (meriväki) (Капитан 1-го ранга)	
* Hovifuriiri (Камер-фурьер)
VII 	
* Hovineuvos (Надворный советник)	
* Everstiluutnantti (Подполковник)
* 2. luokan kapteeni (meriväki) (Капитан 2-го ранга)
* Kaartinkapteeni (капитан гвардии)
* Kaartinratsumestari (ротмистр гвардии)	
VIII 	
* Kollegiasessori (Коллежский асессор)	
* Majuri (Майор)
* Kaartinalikapteeni
* Sotavanhin (kasakkajoukot) (Войсковой старшина)	
* Титулярный камергер
IX 	
* Nimineuvos (Титулярный советник)	
* Kapteeni (Капитан)
* Kaartinluutnantti (Поручик гвардии)
* Ratsumestari (Ротмистр)
* Kapteeniluutnantti (meriväki) (Капитан-лейтенант)
* Esauli (kasakkajoukot) (Есаул)	
* Hovikuriiri (Гофкурьер)
X 	
* Kollegisihteeri (Коллежский секретарь)	
* Alikapteeni (esikuntakapteeni) (Штабс-капитан)
* Aliratsumestari (Штабс-ротмистр)
* Kaartinaliluutnantti (Подпоручик гвардии)
* Luutnantti (meriväki) (Лейтенант)
* Aliesauli (kasakkajoukot) (Подъесаул)	
XI 	
* Laivasihteeri (Корабельный секретарь)	 	
XII 	
* Kuvernementinsihteeri (Губернский секретарь)	
* Luutnantti (Поручик)
* Kaartinvänrikki (Прапорщик гвардии)
* Mitšman (meriväki) (Мичман)
* Sotnikka (kasakkajoukot) (Сотник)	
* Kamaripalvelija (Камердинер)
* Mundschenk (Мундшенк)
* Tafeldecker (Тафельдекер)
* Kondiittori (Кондитер)
XIII 	
* Provinssisihteeri (Провинциальный секретарь)	
* Aliluutnantti (Подпоручик)	
XIV 	
* Kollegireistraattori (Коллежский регистратор)	
* Vänrikki (Прапорщик)
* Kornetti (ratsuväki) (Корнет)
* Horunži (kasakkajoukot) (Хорунжий)	
Taulukon nimikkeissä tapahtui ajan mittaan muutoksia, erityisesti sotilasarvojen kohdalla. Tässä on esitetty taulukko vastaa pääosiltaan 1800-luvun puolivälin tilannetta. Vuodesta 1885 useimmat upseerinarvot nousivat astetta ylempään luokkaan. Valiojoukkoina pidettyjen kaartien upseerinarvot olivat yleensä tavallisen sotaväen arvoja ylemmässä luokassa.
====Aateluus====
Kuuteen ylimpään arvoon (I – VI) liittyi aina myös perinnöllinen aateluus. Henkilökohtainen aateluus liittyi jo alimpaan arvoasteeseen. Rankiluokat yksitoista (XI) ja kolmetoista (XIII) jäivät pois käytöstä 1880-luvulla.
====Puhuttelu====
Kuhunkin arvoon liittyi oma kunnioittava puhuttelunsa.
I   II 	I   II 	III   IV 	III   IV 	V 	VI   VII   VIII 	VI   VII   VIII 	VI   VII   VIII 	IX — XIV 	IX — XIV 	IX — XIV 	IX — XIV 	IX — XIV 	IX — XIV
Teidän korkeaylhäisyytenne Ваше высокопревосходительство	Teidän korkeaylhäisyytenne Ваше высокопревосходительство	Teidän ylhäisyytenne Ваше превосходительство	Teidän ylhäisyytenne Ваше превосходительство	Teidän korkeasukuisuutenne Ваше высокородие	Teidän korkeajalosukuisuutenne Ваше высокоблагородие	Teidän korkeajalosukuisuutenne Ваше высокоблагородие	Teidän korkeajalosukuisuutenne Ваше высокоблагородие	Teidän jalosukuisuutenne Ваше благородие	Teidän jalosukuisuutenne Ваше благородие	Teidän jalosukuisuutenne Ваше благородие	Teidän jalosukuisuutenne Ваше благородие	Teidän jalosukuisuutenne Ваше благородие	Teidän jalosukuisuutenne Ваше благородие
===Suomi===
Suomen suuriruhtinaskunnan hallinnossa ei sovellettu venäläistä arvoastejärjestelmää sellaisenaan. Eräs syy tähän oli se, ettei Ruotsin kuningaskunnasta periytynyt virkalainsäädäntö tuntenut henkilökohtaisen tai automaattisesti myönnettävän perinnöllisen aateluuden käsitteitä. Ruotsalaisen järjestelmän säilyttäminen suojasi Suomen autonomiaa, koska näin venäläinen virka-aateluusjärjestelmä ei vaikuttanut aatelissäädystä valittaviin säätyvaltiopäivien valtiopäiväedustajiin eikä suuriruhtinaskunnan autonomiseen päätöksentekoon.
Siviilivirkamiesten univormut tehtiin kuitenkin sellaisiksi, että ne vastasivat vastaavantasoisten venäläisten viranhaltijoiden virkapukuja. Myös virkamiesten palkkaluokka- ja arvojärjestys muistutti venäläistä. Suomen itsenäistyttyä arvojärjestelmästä luovuttiin lopullisesti.
====Heijastukset nykyaikaan====
Arvojärjestelmän jäänteenä esiintyy hallintobyrokratiassa neuvoksen nimike. Ministeriöiden korkeita virkamiehiä kutsutaan neuvoksiksi ja virka-arvoon liittyy aina jokin ministeriön toimialaan liittyvä nimike tai arvonimi, näitä ovat muun muassa finanssineuvos, hallitusneuvos, maatalousneuvos jne. Presidentti Tarja Halosen puolisoa Pentti Arajärveä puhuteltiin ennen hänen tohtoriksi väittelyään virkanimikkeellään valiokuntaneuvos, joka oli ollut hänen virka-asemansa aiemmin.http://www.presidentti.fi/halonen/Public/defaultb3e3.html?nodeid=41434&contentlan=1&culture=fi-FI
Nykyiset suomalaiset arvonimet on jaettu 16 ryhmään. Ylimpään ryhmään kuuluvat valtioneuvos ja vuorineuvos, alimpaan director cantus ja director musices. Osa arvonimistä on luonteeltaan ensisijaisesti virkanimikkeitä, jotka voidaan myöntää alalla ansiokkaasti toimineelle entiselle tai alemmalle virkamiehelle (esimerkiksi ministeri, opetusneuvos). Osa on puolestaan arvonimiä, joita vastaavia virkoja ei ole olemassa (pitäjänneuvos, arkkiatri).
==Katso myös==
*Tšin
== Lähteet ==
== Aiheesta muualla ==
* Табель о рангах (venäjäksi)
* Arvonimet ja aateliset eskoff.net
* Tasavallan presidentin asetus arvonimistä 381/2000
* Sukututkimuksen tiedonhankinta Slaavilaisessa kirjastossa: Tabel o rangah
* Vanhan Suomen aatelisnimikirja vuodelta 1806 - Dvorjanskaja Rodoslovnaja Kniga Finljandskoi Gubernii - Genos 64 (1993), s. 52-59, 87
Luokka:Venäjän historia
Luokka:Hallinto
Luokka:Suomen historia
Luokka:Venäjän aateli
Luokka:Arvonimet